
20 DR.30.6.2008 

 
Kedua, ada satu department kerjanya adalah untuk memantau prestasi syarikat-

syarikat di bawah milik mereka. Di samping itu, seperti mana kita maklum, di bawah GLC 
transformasi ini, ada sepuluh inisiatif yang dilakukan antara lain yang melibatkan kepada 
ahli-ahli Lembaga Pengarah untuk dipertingkatkan kapasiti mereka, menjalankan peranan 
mereka untuk memastikan bahawa anak-anak syarikat ini, syarikat-syarikat GLC ini 
mencapai kejayaan. 

■1120 

Di mana saya nyatakan tadi, kita telah melihat hasilnya perbandingan tahun 2004 
dan 2007 kita dapati dari segi pulangan ke atas pelaburan dari segi pertambahan nilai-nilai 
pelaburan dan sebagainya telah meningkat begitu tinggi.  Terima kasih. 

 

9. Tuan Ahmad Maslan [Pontian] minta Menteri Pertahanan menyatakan apakah 
maksud konsep atau pendekatan pertahanan menyeluruh (total defence), kaedah untuk 
memastikan ia boleh dicapai dan perbandingan dengan negara lain serta pembaharuan 
yang akan dibuat dalam Angkatan Tentera Malaysia bagi memastikan ia berkesan dalam 
mempertahankan negara. 

Timbalan Menteri Pertahanan [Datuk Wira Abu Seman Yusop]: Terima kasih 
Tuan Yang di-Pertua dan terima kasih kepada Yang Berhormat Pontian yang menanyakan 
berkaitan dengan soalan nombor sembilan ini. Tuan Yang di-Pertua, pemahaman konsep 
pertahanan menyeluruh ataupun HANRUH adalah berbeza di antara satu negara dengan 
negara lain.   

Walau bagaimanapun, asas kepada pemikiran konsep ini adalah pertahanan 
sesebuah negara tidak hanya terletak di bahu Angkatan Tentera Malaysia sahaja malah ia 
adalah merupakan tanggungjawab bersama setiap anggota masyarakat termasuk badan-
badan kerajaan, swasta dan badan-badan bukan kerajaan.  Ia merupakan salah satu 
strategi bagi memantapkan benteng pertahanan negara, di mana seluruh negara sanggup 
mengorbankan diri demi mempertahankan tanah air daripada sebarang ancaman luar.   

Terdapat lima komponen di dalam strategi pelaksanaan konsep pertahanan yang 
digariskan di bawah HANRUH iaitu kesiagaan keselamatan, ketahanan ekonomi, keutuhan 
psikologi, kesiagaan awam, penyatuan dan perpaduan masyarakat. Bagi kaedah 
pelaksanaannya pula, seharusnya ia dilakukan secara berperingkat-peringkat dan 
berasaskan kepada keutamaan dan juga keperluan untuk mengintegrasikan dengan dasar 
dan aktiviti yang sedia ada.  Adalah tidak praktikal untuk semata-mata mengikuti 
pendekatan yang diguna pakai oleh negara lain. Ini kerana ia mengambil kira beberapa 
faktor seperti sejarah, kebudayaan, nilai-nilai masyakat, persepsi ancaman dan dasar-dasar 
keselamatan. 

Tuan Yang di-Pertua, sehubungan dengan pembaharuan tindakan yang 
melibatkan ATM di bawah konsep HANRUH, ATM telah mewujudkan markas angkatan 
bersama yang antara lain memfokuskan isu-isu operasi antara ketiga-tiga perkhidmatan 
dalam ATM.  Walau bagaimanapun, ingin dinyatakan di sini bahawa ATM merupakan satu 
unsur dalam komponen kesiagaan keselamatan. Perancangan dan pelaksanaan konsep 
HANRUH hendaklah di buat di peringkat kebangsaan. Terima kasih. 

Tuan Yang di-Pertua: Yang Berhormat Pontian. 

Tuan Ahmad Maslan [Pontian]: Dulu ada Program Tentera Masuk Desa, Tuan 
Yang di-Pertua. Adakah Tentera Masuk Desa ini adalah contoh usaha konsep pertahanan 
menyeluruh? Adakah contoh-contoh lain? Apakah contoh agensi kerajaan dan badan-
badan lain yang terlibat dalam melaksanakan HANRUH dan agensi mana yang menjadi 
penyelarasnya? 

Datuk Wira Abu Seman Yusop: Terima kasih Tuan Yang di-Pertua.  Berkaitan 
dengan Tentera Masuk Desa, memang merupakan salah satu tindakan yang dibuat oleh 
Angkatan Tentera Malaysia, di mana Angkatan Tentera Malaysia sentiasa merapatkan 
hubungan di antara ATM dengan masyarakat. Ini penting dalam usaha kita mendapatkan 
sokongan daripada masyarakat. 



Kedua, ada satu department kerjanya adalah untuk memantau prestasi syarikat- syarikat di bawah milik mereka. Di samping itu, seperti mana kita maklum, di bawah GLC transformasi ini, ada sepuluh inisiatif yang dilakukan antara lain yang melibatkan kepada ahli-ahli Lembaga Pengarah untuk dipertingkatkan kapasiti mereka, menjalankan peranan mereka untuk memastikan bahawa anak-anak syarikat ini, syarikat-syarikat GLC ini mencapai kejayaan. #1120 Di mana saya nyatakan tadi, kita telah melihat hasilnya perbandingan tahun 2004 dan 2007 kita dapati dari segi pulangan ke atas pelaburan dari segi pertambahan nilai-nilai pelaburan dan sebagainya telah meningkat begitu tinggi. Terima kasih. 9. Tuan Ahmad Maslan [Pontian] minta Menteri Pertahanan menyatakan apakah maksud konsep atau pendekatan pertahanan menyeluruh (total defence), kaedah untuk memastikan ia boleh dicapai dan perbandingan dengan negara lain serta pembaharuan yang akan dibuat dalam Angkatan Tentera Malaysia bagi memastikan ia berkesan dalam mempertahankan negara. Timbalan Menteri Pertahanan [Datuk Wira Abu Seman Yusop]: Terima kasih Tuan Yang di-Pertua dan terima kasih kepada Yang Berhormat Pontian yang menanyakan berkaitan dengan soalan nombor sembilan ini. Tuan Yang di-Pertua, pemahaman konsep pertahanan menyeluruh ataupun HANRUH adalah berbeza di antara satu negara dengan negara lain. Walau bagaimanapun, asas kepada pemikiran konsep ini adalah pertahanan sesebuah negara tidak hanya terletak di bahu Angkatan Tentera Malaysia sahaja malah ia adalah merupakan tanggungjawab bersama setiap anggota masyarakat termasuk badan- badan kerajaan, swasta dan badan-badan bukan kerajaan. Ia merupakan salah satu strategi bagi memantapkan benteng pertahanan negara, di mana seluruh negara sanggup mengorbankan diri demi mempertahankan tanah air daripada sebarang ancaman luar. Terdapat lima komponen di dalam strategi pelaksanaan konsep pertahanan yang digariskan di bawah HANRUH iaitu kesiagaan keselamatan, ketahanan ekonomi, keutuhan psikologi, kesiagaan awam, penyatuan dan perpaduan masyarakat. Bagi kaedah pelaksanaannya pula, seharusnya ia dilakukan secara berperingkat-peringkat dan berasaskan kepada keutamaan dan juga keperluan untuk mengintegrasikan dengan dasar dan aktiviti yang sedia ada. Adalah tidak praktikal untuk semata-mata mengikuti pendekatan yang diguna pakai oleh negara lain. Ini kerana ia mengambil kira beberapa faktor seperti sejarah, kebudayaan, nilai-nilai masyakat, persepsi ancaman dan dasar-dasar keselamatan. Tuan Yang di-Pertua, sehubungan dengan pembaharuan tindakan yang melibatkan ATM di bawah konsep HANRUH, ATM telah mewujudkan markas angkatan bersama yang antara lain memfokuskan isu-isu operasi antara ketiga-tiga perkhidmatan dalam ATM. Walau bagaimanapun, ingin dinyatakan di sini bahawa ATM merupakan satu unsur dalam komponen kesiagaan keselamatan. Perancangan dan pelaksanaan konsep HANRUH hendaklah di buat di peringkat kebangsaan. Terima kasih. Tuan Yang di-Pertua: Yang Berhormat Pontian. Tuan Ahmad Maslan [Pontian]: Dulu ada Program Tentera Masuk Desa, Tuan Yang di-Pertua. Adakah Tentera Masuk Desa ini adalah contoh usaha konsep pertahanan menyeluruh? Adakah contoh-contoh lain? Apakah contoh agensi kerajaan dan badan- badan lain yang terlibat dalam melaksanakan HANRUH dan agensi mana yang menjadi penyelarasnya? Datuk Wira Abu Seman Yusop: Terima kasih Tuan Yang di-Pertua. Berkaitan dengan Tentera Masuk Desa, memang merupakan salah satu tindakan yang dibuat oleh Angkatan Tentera Malaysia, di mana Angkatan Tentera Malaysia sentiasa merapatkan hubungan di antara ATM dengan masyarakat. Ini penting dalam usaha kita mendapatkan sokongan daripada masyarakat.